Хәрри Поттер және Самұрық Ордені

**Хәрри Поттер және Самұрық ордені** (ағылш. *Harry Potter and the Order of the Phoenix*) — Хәрри Поттер топтамаларының бесінші фильмі. ТМД елдерінде көрсетілім 2007 жылы 19 шілдеден басталды.

## Шығарылым
2007 жылы фильм Ұлыбритания мен Ирландияның кинотеатрларында үш тілде: ағылшын, валлий және ирланд тілдерінде жарық көрді.

## Сюжеті

Хәрри Поттер жазғы демалысын Дурслдер үйінде өткізеді. Оның жиенінің кезекті дөрекілігінен Хәрри оған сиқыр жасайын дейді. Күтпеген жерден ауа-райы бұзылып Дадли мен оның достары шапқылап кетеді. Хәрри және Дадли жерасты өтпе жолынан өтіп бара жатқанда оларға дементорлар шабуылдайды. Хәрри Патронусты шақырып өзін және Дадлиді дементорлардан құтқарады. Хәрриге сиқыр министрлігінен оның мектептен шығуы туралы хат келеді. Кешке жақын оны Грюм, Нимфадора Тонкс және қалған сиқыршылар алып кетеді. Олар Хәрриге оқиғаны түсіндіріп Гриммо ауданындағы Феникс Орденінің штаб-пәтер және Сириус Блэктің үйіне алып келеді. Ол үйде Уизлилер отбасы мен Гермиона тұрып жатыр екен.

Келесі күні Хәрри мистер Уизлимен өзінің қаралуы үшін министірлікке барады. Заңсыз сиқыр қолданғаны үшін Министр оны Хогуартстан шығаруға тырысады, бірақ Албус Дамблдор мен Арабелла Фиггтің арқасында мектептен шығарылудан құтылады. Кингс-Кросс вокзалында Сириус Блэк Хәрриге Феникс Орденін Дамблдор құрғаны және Хәрридің ата-аналары оның мүшесі болғаны жайлы айтады.

Хәрри Хогуартста бесінші жылын оқып жүріп, оқушылардың көбісі оның жақында Волан-Де-Мортпен шайқасқа шыққанын мойындамайтынын байқайды.Сиқыр минисірі Корнелиус Фаджтің бұйрығынша күңгірт сиқырдан сақтану пәнінен жаңа мұғалімі болып Долорес Амбридж сайланады.

Амбридж мұғалімдерді қатаң тексеріске алып, көріпкелдік пәнінің мұғалімі Трелониді мектептен шығарып жібере жаздайды. Амбридждің жаңа оқыту жүйесі мүлде пайдасыз болады. Сол кезде Хәрри ынтагерлікті өз қолына алып, достарының сұрауы бойынша Дамблдор жасағын құрады.

Бір түні Хәрри мистер Уизлиге біреу шабуылдап шатқан түс көреді. Сол кезде Дамблдор Северус Снейпке Хәрриді өзінің санасын қорғауды үйретуге бұйрық береді. Хәрридің бірінші сабақтары сәтсіз өтеді, ал дәл сол кезде Азкабаннан бұқаралық қашу болады.

Хәрри көшеде кетіп бара жатқанда тағы түс көреді. Түсінде ол Сириус Блэктан "оны" сұрап жатқан Волан-Де-Мортты көреді. Хәрри өзінің достары, Рон және Гермионамен бірге Сиқыр Министірлігіне барады. Пайғамбарлық бөлмеде Хәрри өзінің пайғамбарын тауып, оны тыңдайды. Бір кезде достарды  Өлім Жайпауыштары қоршап алады. Оған қарамастан Дамблдор жасағы олардың қолынан қашып кетеді. Бірақ сонда да  Өлім Жайпауыштары Хәрридің достарын ұстап алады. Сол кезде Грюм, Сириус, Тонкс, Кингсли Бруствер және Римус Люпин келіп, шайқас басталады. Сол шайқастың барысында Сириус Беллатрисаның қолынан қаза табады. Сол кезде Хәрри кек алығысы келіп Беллатрисаның артынан қуалайды. Бір кезде Волан-Де-Морт пен Дамблдор келеіп, шайқасқа шығады. Волан-Де-Морт Хәрридің санасына кіріп қинайды. Дамблдор олар әр түрлі екенін айтады. Сонда Хәрри барлығын түсініп, Волан-Де-Мортты өзінің санасынан қуып тастайды.

*Поттер мен Дамблдор толықтай ақталды
*Фадж қызметінен босанады
*Жауыз Лордтың келуі ресми түрде құпталды

## Рөлдерде

## Дереккөздер